[{"text_idx": "#000001", "text": "Tuntud filmi- ja teatrikunstnik Toomas Ho\u0303rak viibis mo\u0308o\u0308dunud na\u0308dalal Jo\u0303geval, et tutvuda Jo\u0303gewa Muuseumi uueks koduks saava endise metallito\u0308o\u0308koja hoonega, samuti museaalidega, mida seal na\u0308idata plaanis. Na\u0308htu po\u0303hjal hakkab Ho\u0303rak kavandama uue muuseumi sisekujundust ja ekspositsiooni."}, {"text_idx": "#000008", "text": "MTU\u0308 Pommiauk eestvedaja Sergei Jerjomin u\u0308tles, et Pommiaugu inimestel ja Toomas Ho\u0303rakul on tulevasest ekspositsioonist u\u0308sna sarnane na\u0308gemus, ent kunstnik oskab ta\u0308nu oma kogemustele paremini otsustada, mis muuseumi ekspositsioonis n-o\u0308 to\u0308o\u0308tab ja mis mitte."}, {"text_idx": "#000011", "text": "\u201cFilmi- ja teatrikunstnikuna vo\u0303ib mul olla ku\u0308ll kiusatus mingeid dekoratsioone ehitada, aga esikohal peab ikkagi olema museaal. Samas tuleb siin mingite vahenditega siiski ka teemakohane atmosfa\u0308a\u0308r tekitada. O\u0303igupoolest peaksid esimesed muljed ku\u0308lastaja kohe n-o\u0308 vangi vo\u0303tma,\u201d so\u0303nas Toomas Ho\u0303rak."}, {"text_idx": "#000016", "text": "Sergei Jerjomini so\u0303nul annab va\u0308liala, kuhu tulevad peale allee ja tseremooniava\u0308ljaku elamuso\u0303pperadadega park, vabao\u0303hulava ja spetsiaalselt taaslavastuslahingute jaoks mo\u0303eldud kaevikutega o\u0303ppemaastik, muuseumile juurde suure lisava\u0308a\u0308rtuse. Va\u0308liala rajatakse vana metallito\u0308o\u0308kojaga piirnevale poolteise hektari suurusele krundile, mille MTU\u0308 Pommiauk soetas umbes kolm kuud tagasi. Et maatu\u0308kk asub Jo\u0303geva vallas, tekkis MTU\u0308l vo\u0303imalus selle kordategemiseks Leader-programmist raha taotleda: see programm on ju ka\u0308ivitatud maaelu edendamiseks."}, {"text_idx": "#000017", "text": "\u201cTaotlus sai esitatud, aga kas see ka rahuldatakse, ei tea,\u201d u\u0308tles Sergei Jerjomin. \u201cOma ja so\u0303prade jo\u0303ududega oleme aga juba alustanud tulevase va\u0308liala vo\u0303sast puhastamist.\u201d"}, {"text_idx": "#000033", "text": "Mu\u0308u\u0308a kartulivao laiune 4-veoga va\u0308iketraktor haakeriistadega ja haagis. Video jms. "}, {"text_idx": "#000036", "text": "Teostame erinevaid ehitusto\u0308id (korterite remont, viimistlusto\u0308o\u0308d, puusepato\u0308o\u0308d jms). Lisa info tel 5353 5003."}, {"text_idx": "#000041", "text": "Pottsepato\u0308o\u0308d. Ahjud, pliidid, kaminad, korstnad \u2013 ehitus ja remont. Tel 514 6388; e-mail: info@karuahjud.ee"}]